钦定古今图书集成/方舆汇编/边裔典/第025卷 > 《三才图会》 > 《谏高宗将伐高丽疏》李君求
## 钦定古今图书集成/方舆汇编/边裔典/第025卷 > 《三才图会》 > 《谏高宗将伐高丽疏》李君求

臣闻《司马法》曰：“国虽大，好战必亡；天下虽平，忘战必
危。”兵者凶器，战者危事。故圣主明王重行之也。忧人
力之尽，恐府库之殚，惧社稷之危，生中国之患。故古
人云：“务广德者昌，务广地者亡。”昔秦始皇好战不已，
至于失国，是不爱其内而务其外故也。汉武远讨朔方，殆乎万里；广拓南海，分为八郡，终于户口减半，国
“用空虚。至于末年，方垂哀痛之诏，自悔其失。彼高丽
者，遐方小丑，潜藏山海之间，得其人不足以彰圣化，
弃其地不足以损天威，何至乎疲中国之人，倾府库
之实，使男子不得耕耘，女子不得蚕织。陛下为人父
母，不垂恻隐之心，倾府库有限之赀，贪其无用之地。
设令高丽既灭，即不得不发兵镇守”，少发则兵威不
足，多发则人心不安，是乃疲于转戍，万姓无聊生也。
万姓怨则天下败矣。天下既败，陛下何以自安？故臣
以为“征之不如不征，灭之不如不灭。”